ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
1. Իրավական ակտի ընդունման անհրաժեշտությունը
Երևան քաղաքում 2026 թվականին հոկտեմբերի 18-30-ը նախատեսվում է անցկացնել ՄԱԿ-ի Կենսաբանական բազմազանության մասին կոնվենցիայի կողմերի 17-րդ համաժողովը (COP17), որը հանդիսանում է միջազգային նշանակության խոշորագույն միջոցառումներից մեկը և նախատեսվում է անցկացնել «Մերիդիան» էքսպո կենտրոնում։
Միջազգային նման բարձր մակարդակի միջոցառման պատշաճ կազմակերպման նպատակով անհրաժեշտ է ապահովել համաժողովի անցկացման վայրին հարող և դրան սպասարկող տրանսպորտային ենթակառուցվածքների անվտանգ, հուսալի և ներկայացուցչական վիճակը։
Հիմք ընդունելով Վարչապետի մոտ 2026 թվականի հունիսի 18-ին կայացած խորհրդակցության №Վ/77 արձանագրության 2-րդ կետի 1-ին ենթակետի հանձնարարականը՝ անհրաժեշտություն է առաջացել իրականացնել «Մերիդիան» էքսպո կենտրոնին հարակից համայնքային ենթակայության շուրջ 4000 քմ մակերեսով տարածքի ասֆալտապատման աշխատանքներ: Քանի որ այս պահին բացակայում է տարածքի ասֆալտապատման նախագծանախահաշվային փաստաթղթերը (հետևաբար պարզ չի անհրաժեշտ ֆինանսավորման ծավալը), հայտարաված չէ աշխատանքների կատարման մրցույթ, կնքված չէ աշխատանքային պայմանագիր, ուստի ՀՀ տարածքային կառավարման և ենթակառուցվածքների նախարարությունը «Ճանապարհային դեպարտամենտ» հիմնադրամից աշխատանքային կարգով համապատասխան որոշման նախագիծ շրջանառելու նպատակով ստացել է մոտավոր հաշվարկ, այն է.
Ա/բ հ=5սմ-1ք.մ-6500դրամ
Խճակոպճաավազային հիմք՝ հ=25սմ-1ք.մ-4000դրամ
4000ք.մ մեկ շերտով 5սմ և 25սմ խճային հիմքով ասֆալտապատելու համար գումարը կկազմի շուրջ 43 մլն դրամ: Հաշվի առնելով համաժողովի անցկացման սեղմ ժամկետները և աշխատանքների ծավալը՝ անհրաժեշտ է ֆինանսական միջոցները նախատեսել ամբողջությամբ երրորդ եռամսյակից՝ ապահովելու համար աշխատանքների ավարտը մինչև միջոցառման մեկնարկը։
2. Ընթացիկ իրավիճակը և խնդիրները
Նախագծով նախատեսվում է իրականացնել «Մերիդիան» էքսպո կենտրոնին հարակից համայնքային ենթակայության շուրջ 4000 քմ մակերեսով տարածքի ասֆալտապատման աշխատանքներ:
[bookmark: _Hlk169071872]Այսպիսով,  «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, ինչպես նաև Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» ՀՀ կառավարության որոշման նախագծով (այսուհետ՝ Նախագիծ) առաջարկվում է ՀՀ կառավարության պահուստային ֆոնդից 43,000.0 հազար դրամ գումարն ուղղել «1157. Քաղաքային զարգացում» ծրագրի «21032. Երևան քաղաքում ճանապարհների կառուցման և  միջին նորոգման աշխատանքներ»  միջոցառմանը: 
3. Նախագծի մշակման գործընթացում ներգրավված ինստիտուտները և անձինք
ՀՀ տարածքային կառավարման և ենթակառուցվածքների նախարարություն:

4. Ակնկալվող արդյունքը
	Նախագծի ընդունման և իրականացման արդյունքում կիրականացվեն «Մերիդիան» էքսպո կենտրոնին հարակից համայնքային ենթակայության շուրջ 4000 քմ մակերեսով տարածքի ասֆալտապատման աշխատանքներ: 
	5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին. 
Նախագծի ընդունումը Հայաստանի Հանրապետության պետական բյուջեի եկամուտների ու ծախսերի լրացուցիչ նվազեցում չի առաջացնում:
6. Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին
Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:
7. Կապը ռազմավարական փաստաթղթերի հետ.Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություններ
Նախագծի ընդունումը բխում է ՀՀ Կառավարության 18.08.2021թ. «Հայաստանի Հանրապետության կառավարության 2021-2026 թվականների ծրագրի մասին» թիվ 1363-Ա որոշմամբ հաստատված Հավելվածի 3.2 կետի ոլորտային միջոցառումների իրականացումից: 
